Lingua pruvenzali

Lu **pruvenzali** (*ntô pruvenzali: "prouvençau", nta l'[[Lingua occitana|occitanu]]: "provençau" e ntô [[Lingua francisi|francisi]]: "provençal"*) è n'avuluzzioni dû linguaducianu abbastanza ricenti ppicchì data dû sèculu XVI. E' suprattuttu diversu pî sô cunsunanti finali muti (*e n particulari la *'s** dû plurali''). Fu parratu ntê dipartimenti [[Alpes-de-Haute-Provence]], [[Hautes-Alpes]], [[Alpes-Maritimes]], [[Ardèche]] (''na zona dû [[Ròdanu]] ntunnu a Bourg-Saint-Andéol''), [[Bouches-du-Rhône]], [[Drôme]], [[Gard]], [[Var]], [[Vaucluse]] e ntê àuti vaddi dû [[Piemunti]] [[Italia|talianu]]. 

Pî pruvenzali, lu pruvenzali è comu un elimentu dû sô eriditati; è sustinutu dâ pupulazzioni e dî cullittivitati lucali e di arcuni dicini d'anni ntâ vita pùbblica (''pubblicitati, carteddi stratali, festival, tiatru, palazzi...).
E' macari arricanusciuta comu lingua minacciata di l’[[ONU]]. L'azzioni cintralizzatrici dî re di [[Francia]] (''Ordonnance de Villers-Cotterêts - [[10 di austu]] [[1539]]'') e doppu dâ ripùbblica jacubbina nni fìciru na lingua di campagna prima di eliminàrila difinitivamenti cû nzignamentu obbligatoriu du [[Lingua francisi|francisi]] e l'interdizzioni dû sô utilizzu a scola.

Lu pruvenzali arrista però na lingua di curtura avennu la sô ortografìa muderna dû [[sèculu XIX]] e illustrata di [[Frédéric Mistral]] e li sô succissori, na littiratura dinàmica e brillanti dû [[Mediuevu]], la cui riputazzioni nternazziunali havi statu curunatu macari cûn [[Premiu Nobel]] di littiratura di [[Frédéric Mistral]] ntô [[1904]]; esìstunu spicificamenti pû pruvenzali libbra di grammàtica, dizziunarî, mètudi di nzignamentu, casi editricî e centri di ricerca. Lu pruvenzali è nzignatu n [[Francia]] di l'asilu a l'universitati, nta nummarusi cursi assuciativi e studatu macari nta nummarusi universitati straneri.

Nummarusi muvimenti pruvenzali spìanu n'arricanuscimentu ufficiali dû pruvenzali.

== Pruvenzali e occitanu ==
Dognitantu lu pruvenzali è cunsidiratu comu dialettu di l'[[Lingua occitana|occitanu]], ca rigrupparirìa tutti li [[Lingua occitana|lingui d'òc]] dû miridiuni dâ [[Francia]] (''a voti assinza lu [[Dialettu guasconu|guasconu]]).
Nanzittuttu abbisugna ricurdari câ distinziuni ntra na lingua e un dialettu sulu è pulìticu: la linguìstica nun è capaci di difiniri pricisamenti la diffirenza ntra li dui cuncetti. 
Abbisugna macari nutari ca tutta l'[[Occitanìa]] voli fari arricanùsciri la sô curtura e li sô spicificitati riguarda lu jacubbinismu francisi. 

E' pi chistu mutivu ca arcuni gruppi pruvenzali rifiùtanu chista assimilazzioni e spìanu na vera spicificitati curturali. P'asempiu, [[Joseph Roumanille]] e na parti dû [[Félibrige]], purtaturi di na "certa rialitati" dâ lingua pruvenzali, giammai cunsidiraru lu pruvenzali comu sutta-gruppu di l'[[Lingua occitana|occitanu]].

Ma, quannu [[Frédéric Mistral]] pubblicàu lu sô munumentali "''Tresor dóu Felibrige''", dizziunariu dâ [[Lingua occitana|lingua d'òc]] muderna nta dui volumi, lu tèrmini "pruvenzali" nchiudi tutti li parrati occitani; ntô suttatìtulu du dizziunariu, è pricisatu bonu: «Dictionnaire provençal-français, embrassant les divers dialectes de la langue d'oc moderne» (''Dizziunariu pruvenzali-francisi, chî diversi dialetti dâ lingua d'oc muderna'' - notari l'usu dâ palora ''lingua'' ô singulari), ossia, comu è pricisatu ntâ nota 1: «tous les mots usités dans le Midi de la France» (''tutti li palori usati ntô Menziornu dâ Francia'').

Nfini, pî linguisti, la palora ''pruvenzali'' havi statu utilizzata pi assai tempu comu tèrmini pi tutti li lingui d'òc. Oggi, l'usu scientìficu è di chiamari lu gruppu linguìsticu cû tèrmini ''occitanu'' e di utilizzari lu tèrmini ''pruvenzali'' pî parrati dâ [[Pruvenza]].


== Diffirenzi riggiunali ==
Cci sunnu liggeri diffirenzi dintrâ lingua, ntra palori diversi di na riggiuni nta n'àutra, o di prununcia d'un villaggiu nta n'àutru.

* **Provençal rhodanien** (''Pruvenzali dû Ròdanu''):
** la parrata Ventoux e dû Comtat (''Carpentras'').
** la parrata dâ Vaddi dû Ròdanu (''Avignuni, Orange, Bollène'').

* **Provençal maritime** (''Pruvenzali marìttimu''):
** esìstunu macari diffirenzi mìnimi ntra centri citadini ([[Marsigghia]], [[Tuluni]], [[Draguignan]] e àutu [[Var]], ecc...).

* [[Dialettu nizzisi|Nizzisi]] o nissart (''riggiuni di [[Nizza]]'')

* **Provençal Alpin** (''Pruvenzali alpinu''):
** Alpinu: zona ntermidiaria ntra pruvenzali e ''gavot'' ntunnu a na lìnia ntra Digne e Nyons (''Gap, Sisteron, Tallard, Forcalquier, Seyne les Alpes, ...'').
** Gavot: vaddi alpini, dipartimentu dâ Drôme, parti sittintriunali dû dipartimentu di l'Ardèche
** Provenzale: àutu [[Piemunti]], n [[Italia]]
** Vicinu dû ''gavot''

Chist'ùrtimu è dognitantu cunsidiratu comu dialettu distintu dû pruvenzali (''Vivaro-Alpin'') pû sô prununcia nord-occitana (**CH** pi **C**; **J** pi **G*'; ...). Lu liamu cû pruvenzali è cchiù curturali chi linguìsticu.

Abbisugna macari parrari dû [[francopruvenzali]] (o [[arpitanu]]) chi è na lingua ndipinnenti dû pruvenzali.

== Lu ricanuscimentu di l'UNESCO e l'impurtanza ntirnazziunali ==
La nclusioni dû pruvenzali nall'Atlas di l'[[UNESCO]] ci dà na prutezzioni ntirnazziunali. Stu ricanuscimentu mponi ê cuverni di pigghiari misuri pi prissirvari lu "patrimoniu immateriali" di l'umanità. Nnâ classificazzioni di l'UNESCO, lu pruvenzali è ricanusciutu comu na lingua "seriamenti n pirìculu" (*seriously endangered*). Stu ricanuscimentu si vidi nall' *Atlas of the World's Languages in Danger'', unni lu Liunisi è elencatu comu n'entità ndipinnenti n Europa.

Si trova nta dda lista nzèmmula a àutri lingui comu lu Pruvenzali alpinu, Auvergnat, Bascu, Bertoni, Francisi dî Gersey e Guirney, Tàttaru di Crimea, Àrabu cipriuta, Frisu urientali, Francu-pruvenzali (Francia), Gagauzu, Gallo, Gardiol, Gascuni, Sámi di Inari, Ingrianu, Istriotu, Istru-rumanu, Karaim, Casciubbu, Sámi di Kildin, Lenguadocianu, Limusinu, Liunisi, Ludianu, Sámi di Lule, Meglenu-rumanu, Nurmannu, Frisu sittintriunali, Piccardu, Plautdietsch, Poitevin-Saintongeais, Pruvenzali, Sámi di Skolt, Sámi dû Sud, Tsaconicu, Vepsu, Mari uccidintali e Yiddish.

## Asempî

## Culligamenti esterni
* Carta linguìstica dâ Pruvenza
* La trasmissiuni tilivisiva di France3 Méditerranée
* Situ "Langues et Cultures" (Lingui e Curturi)
* CREDILIF:Centru di Ricerca supra la Diversitati Linguìstica dâ Francofunìa universitati di Renne 2
* Lu bilinguismu pruvenzali-francisi ntâ Pruvenza oggi
* L'Escolo de la Mountagno: Lingua e mùsica urigginali dâ Pruvenza alpina
* Dizziunariu Freelang pruvenzali-francisi/francisi-pruvenzali
* La Pruvenza, la sô lingua, li sô tradizzioni, la sô curtura e lu sô futuru

Rifirimenti: Le Provençal en français

Catigurìa:Lingui rumanzi
Catigurìa:Francia
Catigurìa:Lingui